### Beslutning

Taget til efterretning.

### Sagsfremstilling

## Resume og sagens baggrund

Teknik- og Miljøudvalget har bedt om en vurdering af mulighederne for at begrænse lastbiltrafikken gennem [adresse]. På den baggrund har administrationen gennemgået trafiktallene i og omkring [adresse], og der gives en orientering om dette.

## Indstillinger

Chefen for Vej, Ejendom og Affald indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

På baggrund af et ønske fra Teknik- og Miljøudvalget har administrationen analyseret de data, der allerede findes i relation til trafikken i og omkring [adresse] (se Bilag 1). Analysen viser, at der er en relativt stor andel lastbiltrafik i yderområderne af [adresse], for eksempel på [adresse] nær Sukkerfabrikken, hvor andelen af lastbiler i 2020 lå på 18,7 %. Dette var ligeledes tilfældet på [adresse], hvor andelen af lastbiler i 2020 lå på 15,7 %. I øvrigt blev lastbilandelen på [adresse] nær [adresse] i 2018 målt til 13,3 %.

Det forholder sig modsat, når det handler om andelen af lastbiler på vejnettet i midtbyen. Her viser seneste tilgængelige data fra 2020, at lastbilandelen på [adresse] nær biblioteket er 3,4 %, og på [adresse] nær krydset til [adresse] er lastbilandelen 3,7 %.

På denne baggrund vurderer administrationen, at der er en signifikant forskel på lastbilandelen i yderområderne af [adresse] og lastbilandelen i [adresse]. Vurderingen er desuden, at en lastbilandel i intervallet 3-5 % for en sekundær trafikvej er forholdsvis lav sammenlignet med tilsvarende veje.

Det er derfor administrationens trafikfaglige vurdering, at lastbilandelen i [adresse] er på et lavt niveau i dag, og på den baggrund arbejdes der ikke umiddelbart videre med eventuelle tiltag.

## Økonomiske konsekvenser

Ingen økonomiske konsekvenser.